cyanic-selkie/wikianc huggingface dataset:
מיכל אקרמן פרקש
פעילות חברתית
אקרמן פרקש משלבת את פעילותה כתסריטאית ומחזאית עם פעילות חברתית, בעיקר בתחום המגדר וכן עם בני נוער ועם קהילת יהודי אתיופיה. בשנת 2010 יזמה ופיתחה פרויקט לבני נוער שמטרתו קידום יצירות הווי יהודי לבני הנוער. במסגרת יוזמה זו כותבת ומפיקה מופעים של יוצרים כגון, ש"י עגנון, חיים נחמן ביאליק ובשביס זינגר. זאת, במטרה לעורר סקרנות ליוצרים הקלסיים שנשכחו עם השנים.
XOXO (אלבום של סומי)
XOXO הוא אלבום האולפן הראשון של הזמרת-יוצרת הקנדית-הולנדית-קוריאנית ג'ון סומי. האלבום יצא לאור ב-29 באוקטובר 2021, על ידי חברת התקליטים The Black Label, והופץ דרך YG Plus ואינטרסקופ רקורדס. האלבום מורכב משמונה רצועות, מתוכן חמש יצאו כסינגלים: "Birthday", "What You Waiting For", "Dumb Dumb", "XOXO" ו-"Anymore".
רקע ופרסום
ג'ון סומי, הידועה כזוכת המקום הראשון בתוכנית "Produce 101", וחברה בלהקת הבנות I.O.I, שנבנתה מזוכות התוכנית, החלה את קריירת הסולו שלה בעקבות סיום פעילות הלהקה תחת חברת התקליטים שלה לשעבר, JYP אנטרטיינמנט. בסופו של דבר היא בחרה לעזוב את JYP ולהצטרף ל-The Black Label, וביוני 2019 פרסמה את הסינגל הדיגיטלי הראשון שלה כסולנית, "Birthday", ואת רצועת הבי סייד, "Outta My Head". בהמשך, הוציאה ג'ון שני סינגלים דיגיטליים נוספים, "What You Waiting For" ביולי 2020, ו-"Dumb Dumb" באוגוסט 2021. במסיבת העיתונאים ל-"Dumb Dumb", שיתפה ג'ון, "העברתי את השנה האחרונה בלהתאמן ולהקליט שירים רבים מלבד "Dumb Dumb"...ועוד הרבה באים".
ב-1 באוקטובר 2021, העלתה הזמרת תמונה של ערימת אלבומים, עם הכותרת "XOXO" ושמה מודפס עליהם, כפוסט באינסטגרם שלה, הכולל עם הכיתוב "Soon to be yours xoxo". ב-14 באוקטובר, The Black Label הודיעה כי סומי תפרסם את אלבומה הראשון באורך מלא, XOXO, בסוף החודש. בשבוע שלאחר מכן, חשפה ג'ון את תאריך היציאה ושיתפה את רשימת הרצועות של האלבום דרך חשבונות המדיה החברתית שלה. ב-29 באוקטובר יצא האלבום להורדה דיגיטלית וסטרימינג, לצד וידאו קליפ לסינגל המוביל, "XOXO". ב-25 בדצמבר, יצא הקליפ לסינגל "Anymore".
ביקורות
כרמן צ'ין מ-NME ביקרה את השירים באלבום על היותם "חוזרים על עצמם וחסרי השראה" והצהירה כי למרות "הכישרון המוזיקלי האדיר" של סומי, האלבום "לא מצליח להמציא את זהותה". צ'ין הביעה אכזבה גם מכך שמחצית מרשימת הרצועות הקצרה מורכבת מסינגלים קודמים של סומי.
אחד בלב
אחד בלב הוא סרט ישראלי מסוגת דרמה קומית, בכיכובם של רן דנקר ואביגיל הררי. עלילת הסרט מתרחשת במהלך לילה אחד ועוקבת אחר חתן וכלה המגיעים לאחר החתונה לסוויטה מפוארת בבית מלון, שיכורים, נרגשים ועייפים, אך במקום לחגוג או לנוח הם מתחילים לריב. הריב גורם לליל הכלולות, שהיה אמור להיות מתוק ורומנטי, להפוך למסע סהרורי ברחבי ירושלים, שמפגיש את בני הזוג עם אהבות קודמות, לבטים מודחקים וחיי הרווקות שהותירו מאחוריהם. הסרט הוא סרטה השני באורך מלא של טליה לביא, יוצרת "אפס ביחסי אנוש".
הקרנת הבכורה של הסרט הייתה מתוכננת לפסטיבל טרייבקה 2020 בניו יורק, אך עקב מגפת הקורונה הפסטיבל בוטל חודש לפני שהיה אמור להתקיים. הסרט היה אמור לצאת לאקרנים בישראל בחודש יוני באותה שנה אבל הפצתו נדחתה מאותה סיבה. מפיקי הסרט החליטו שלא להעלות אותו להפצה מקוונת ולחכות לפתיחת בתי הקולנוע. הסרט יצא להקרנות מסחריות ביולי 2021.
הסרט היה מועמד לשבעה פרסי אופיר.
הפצה
הסרט נרכש להפצה לבתי הקולנוע ברוסיה תחת השם "ירח דבש בירושלים" (ברוסית: Медовый месяц в Иерусалиме) בהפצת חברת Russian World Vision החל מ-1 ביולי 2021.
קישורים חיצוניים
ביקורות
ארגון המדינות האיברו-אמריקניות
ארגון המדינות האיבריות-אמריקאיות (בספרדית: Organización de Estados Iberoamericanos, בפורטוגזית: Organização dos Estados Ibero-americanos; בקיצור OEI), רשמית: "ארגון המדינות האיברי-אמריקאיות לחינוך, מדע ותרבות", הוא ארגון בינלאומי המורכב מ-23 מדינות חברות באירופה; יבשת אמריקה; וכן מדינה אחת באפריקה. החברות מורכבת מכל המדינות הריבוניות של איברו-אמריקה וחצי האי האיברי, כמו גם מגינאה המשוונית. כל החברים הם מדינות דוברות פורטוגזית וספרדית, בנוסף לאנדורה, שהיא דוברת בעיקר קטלאנית, אם כי הארגון אינו כולל את כל המדינות האיבריפוניות בעולם. [[קובץ:Iberofonia.png|270px|ממוזער|שמאל|המדינות האיברו-אמריקניות:
]] הארגון נוסד בשנת 1949 כסוכנות בינלאומית, משרד החינוך של אמריקה הלטינית, כתוצאה מהקונגרס הראשון לחינוך אמריקה הלטינית במדריד. בשנת 1954 התקיים הקונגרס השני בקיטו, שם הוחלט כי יהפוך לארגון בין-ממשלתי של מדינות ריבוניות. ב-15 במרץ 1957, בקונגרס החינוך השלישי בסנטו דומינגו, החלים החוקים הראשונים של הארגון לתוקף עד 1985.
בשנת 1979 התכנס הקונגרס הרביעי במדריד, ובשנת 1983 התקיים הקונגרס החמישי בלימה. במאי 1985 התקיימה בוגוטה ישיבה יוצאת דופן של הקונגרס, שם הוחלט לשנות את שם ה-OEI לשמו הנוכחי (שמירה על ראשי התיבות והרחבת יעדיה); קונגרס החינוך של אמריקה הלטינית הפך לאספה הכללית. בישיבת מועצת ההנחיה בדצמבר 1985 בפנמה הסכימו חבריה לתקנון הנוכחי של ה-OEI, והחליפו את הטקסט משנת 1957 ואישרו את תקנות הארגון. מאז הפסגה האיברית-אמריקאית בשנת 1991 בגואדלחרה מקסיקו, ה-OEI קידם כנסים של שרי החינוך וביצוע התוכניות החינוכיות, המדעיות והתרבותיות שהוקצו לה.
אורי צאן
ביוגרפיה
נולד ב-1924 לחנה ומאיר בארץ ישראל. למד בבית-ספר "אחד-העם" בחדרה ולאחר מכן בתיכון חדרה. בגיל 17, התגייס ב-1941 לפלוגה ג' של הפלמ"ח. הוא שירת באפיקים ובאשדות יעקב במסגרת הכשרת "מעוז" יגור-אפיקים של הנוער העובד. השתתף בהעלאת עולים מלבנון לישראל; בסיס היציאה היה כפר גלעדי. במלחמת העצמאות שירת בחטיבת אלכסנדרוני ובמלחמת סיני בחטיבה 9 שירדה לשארם א-שייח'. במלחמת ששת הימים ובמלחמת יום הכיפורים שרת בהג"א.
צאן למד במחלקה לזואולוגיה באוניברסיטת תל אביב בהדרכת פרופסור היינריך מנדלסון. ב-1956 היה פקח הציד הלאומי הראשון במדינה. הוא היה כפוף ל"מדור לשמירת הטבע" במשרד החקלאות. בהמשך תפקד כעוזר ראשי לאלוף אברהם יפה ברשות שמורות הטבע. ב-1960 יזם והקים עם יפה את אגודת החי-בר; מטרת האגודה הייתה להשיב לארץ ישראל את חיות הבר התנ"כיות שחיו בה בימי קדם.
ב-1986, לאחר פרישתו מהרשות, פעל להקמת ה"טכנודע" בחדרה והיה מנהלו הראשון.
צאן כתב ארבעה ספרים: "חלום שהתגשם", המספר על הקמת שמורת חי-בר בנגב; "היצרים להטו והצבי שאג"; "הצועני"; ו"עולם אכזר הסוואנה".
אורי צאן היה נשוי למלכה (לבית גולדפיין) ונולדו להם שתי בנות. הוא התגורר בחדרה עד לפטירתו ב-1996.
טופאן הרירוד
טופאן הרירוד (בפרסית/פאשטו: طوفان هریرود) או סערת הרירוד היא קבוצת כדורגל אפגנית, המשחקת בליגת העל האפגנית. היא הוקמה באוגוסט 2012, עם הקמתה של ליגת העל האפגנית ושחקניה נבחרו באמצעות מופע ליהוקים בשם מיידאן-י סבז (המגרש הירוק).
המועדון, שבסיסו בעיר הראת, מייצג את המחוזות הראת, פרא, ע'ור ובדע'ס באזור המערבי של אפגניסטן.
טופאן הרירוד זכתה באליפות העונה הראשונה בליגת העל אחרי שניצחה את סימורג אלבורז 1–2, בגמר ליגת העל האפגנית ב-2012 והשיגה את תואר האליפות השני והשלישי שלה נגד שאהין אסמיה בגמר ליגת העל האפגנית של 2018 וגמר הפרמייר ליג האפגני של 2019 בניצחון 0–1 בתוספת הזמן.
ריס מקלנגן
ריס ג'ושוע מקלנגן  (באירית:  Rhys Joshua McClenaghan; נולד ב-21 ביולי 1999) הוא מתעמל אירי המתחרה עבור אירלנד וצפון אירלנד. זוכה מדליית ארד באליפות העולם (שטוטגרט 2019), אלוף אירופה (גלאזגו 2018) ואלוף משחקי חבר העמים (גולד קוסט 2018) בתרגיל סוס הסמוכות ובכך היה למתעמל האירי הראשון שזכה במדליית ארד באליפות עולם ובמדליית זהב באליפות אירופה.
ביוגרפיה
מקלנגן נולד במחוז דאון שבצפון אירלנד לטרייסי ודני מקלנגן. הוא התאמן במועדון ההתעמלות רת'גייל שבבנגור. בהמשך עבר לדבלין כדי להתאמן במכון האירי לספורט באבוטסטון. הוא מתאמן בהדרכתו של לוק קרסון.
2016
באליפות בריטניה בהתעמלות שנערכה בשנת 2016 זכה במדליית ארד בתרגיל סוס הסמוכות, אחרי המדליסטים האולימפיים לואיס סמית' ומקס ויטלוק. באותה שנה, באליפות אירופה לנוער זכה במדליית כסף בתרגיל סוס הסמוכות.
אלוף אירופה ואלוף משחקי חבר העמים
במשחקי חבר העמים שנערכו בגולד קוסט, אוסטרליה בשנת 2018 זכה במדליית זהב בתרגיל סוס הסמוכות וניצח את האלוף האולימפי ואלוף העולם המכהן, מקס ויטלוק מבריטניה, בשל ביצוע טוב יותר למרות שלשניהם היה ניקוד זהה של 15.100 נק'. הייתה זו המדליה הראשונה בהתעמלות של צפון אירלנד במשחקי חבר העמים הבריטי. באליפות אירופה שנערכה בגלאזגו אותה שנה הוא זכה במדליית זהב בתרגיל סוס הסמוכות בתוצאה של 15.300 נק', לפני רוברט זליגמן מקרואטיה (14.866 נק') וסשו ברטונציי מסלובניה (14.866 נק') והפך לאלוף אירופה הראשון של אירלנד.
מדליית ארד באליפות עולם
באליפות העולם בהתעמלות שנערכה בשטוטגרט באוקטובר 2019 זכה במדליית ארד בתרגיל סוס הסמוכות בתוצאה של 15.400 נק', אחרי מקס ויטלוק מבריטניה (15.500 נק') ולי צ'יקאי מטייפה (15.433 נק'), הראשונה אי פעם של אירלנד ובכך היה למתעמל המעוטר ביותר של אירלנד בכל הזמנים.
2021
באולימפיאדת טוקיו (2020) סיים במקום שביעי בתרגיל סוס הסמוכות בתוצאה חלשה יחסית של 13.100 נקודות. בשלב המוקדמות הוא עלה מהמקום השני בתוצאה של 15.266 נקודות.
הישגים ואתרים
בינואר 2021 הוענקה למקלנגן מדליית האימפריה הבריטית כאות הוקרה על הישגיו בתחום ההתעמלות.
וחנינגן (כדורגל)
מועדון הכדורגל וחנינגן (בהולנדית: FC Wageningen) היה מועדון כדורגל הולנדי מהעיר וחנינגן שבחלדרלנד שפעל בשנים 1911–1992. הישג השיא שלו היה זכייה כפולה בגביע ההולנדי.
היסטוריה
המועדון נוסד ב-1911 בשם ו.ו.ו.וחנינגן ושיחק בליגות האזוריות עד עונת 1923/1924 אז העפילה לאליפות הולנד הליגה הבכירה במדינה. בעונת 1938/1939 זכתה בתיאור הראשון שלה, הגביע ההולנדי לאחר ניצחון בגמר על פ.ס.ו איינדהובן 2–1. בעונת 1947/1948 זכתה הקבוצה בגביע בפעם השנייה. הקבוצה המשיכה לשחק בליגה הראשונה עד עונת 1954/1955 שהייתה עונת הפיצול לפני עונת המבחן של הפיכת הליגה למקצוענית. בעונה זו סיימה הקבוצה במקום האחרון וירדה לליגה השלישית בעקבות ההכנות להקמת ליגת העל ההולנדית וליגת המשנה ההולנדית. בעונת 1955/1956 עלתה הקבוצה מהמקום ה-2 לליגת המשנה, בה שיחקה 6 עונות לפני שירדה לליגה השלישית בעקבות שינוי מבנה הליגות, כאשר הקבוצות במקומות 7–18 בכל בית של ליגת המשנה ירדו לליגה השלישית החדשה וליגת המשנה צומצמה לליגה אחת בת 16 קבוצות.
לאחר ירידתה בילתה הקבוצה 6 עונות בליגה השלישית ובעונת 1967/1968 זכתה באליפות הליגה ושבה לליגת המשנה, אך נשרה לאחר עונה אחת בלבד לליגה השלישית. בעונה שלאחריה סיימה במקום השני ושבה לליגת המשנה. בעונת 1973/1974 סיימה הקבוצה במקום ה-4 בליגת המשנה והעפילה לשלב הפלייאוף בו סיימה ראשונה הודות להפרש שערים עדיף אל מול פורטונה סיטארד מליגת העל ועקב כך העפילה לראשונה בתולדותיה לליגה הבכירה במתכונתה המקצוענית, אך לאחר עונה זו נשרה מהמקום האחרון לליגת המשנה בה שיחקה כ-5 עונות נוספות בהן העפילה מספר פעמים לפלייאוף, אך כשלה בהעפלה. בסיום עונת 1979/1980 סיימה במקום ה-3 והעפילה לפלייאוף הליגה בו זכתה ועקב כך העפילה בפעם השנייה לליגה הבכירה. גם עונתה השנייה בליגה הסתיימה במקום האחרון והקבוצה שבה לליגת המשנה בה שיחקה עד עונת 1991/1992 אז סיימה במקום ה-9 והתפרקה לאחר שהכריזה על פשיטת רגל.
ויקטור פלווין
ויקטור אולגוביץ' פלווין (רוסית: Ви́ктор Оле́гович Пеле́вин, נולד ב-22 בנובמבר 1962 במוסקבה) הוא סופר רוסי מודרני. התפרסם ברוסיה ומחוצה לה ברומנים כמו דור ה-P, צ'פאייב והריק, אמון רע ואחרים. כתיבתו הפוסט-מודרנית משלבת בטקסט סאטירה, מדע בדיוני, תרבות הפופ, פילוסופיה ואזטוריקה.
ביוגרפיה
ב-1979 פלווין סיים תיכון והתקבל ל"המכון האנרגיה של מוסקבה" (Московский энергетический институт) לפקולטת הנדסת חשמל וסיים תואר ב-1985. באותה שנה התקבל לעבודה כמהנדס חשמל בקתדרה לתחבורה חשמלית של המכון. פלווין שירת בחיל האוויר הסובייטי.
בין השנים 1989–1990 עבר ככתב במגזין "Face to Face". במקביל החל מ-1989 כתב למגזין "דת ומדע" (Наука и религия) כתבות בנושאי מיסטיקה של המזרח הרחוק, סיפרו הראשון ראה אור ב-1989 באותו המגזין.
ב-1992 פרסם פלווין אוסף סיפורים קצרים "פנס כחול" (Синий фонарь), אוסף זה זכה במספר פרסים רק כעבור זמן. באותה השנה ראה אור הרומן הראשון שלו, אמון רע (Омон Ра) וכעבור כשנה הרומן השני חיי החרקים (Жизнь насекомых).
ב-2020 ספרו Empire V, עובד לסרט קולנוע באותו שם. ב-2021 הוצא את הספר Transhumanism Inc. וב-2022 את הספר KGBT+.
Starlight
Starlight (בעברית: אור כוכבים) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red. השיר יצא לאור ב-22 באוקטובר 2012, בסמוך לצאת האלבום עצמו, על ידי חברת התקליטים ביג משין רקורדס.
השיר הגיע למקום התשיעי במצעד שירי הקאנטרי הדיגיטליים.
רקע וכתיבה
השיר נכתב על ידי טיילור סוויפט והופק על ידה, יחד עם המפיקים המוזיקליים נייתן צ'פמן ודן האף. היא הצהירה כי:
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.
ביקורת
ברולינג סטון הוא דורג במקום ה-103 ברשימת "כל 206 השירים של טיילור סוויפט, לפי דירוג".
(בעברית: אור כוכבים (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Starlight" משנת 2012, היא הרצועה החמש עשרה מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר לבדה. "" כולל את אותן המילים, ההפקה והמכשור של "Starlight" המקורי.
מחלף אולגה
מחלף אולגה הוא מחלף המחבר את שכונת גבעת אולגה השוכנת במערב העיר חדרה, ואת העיר חדרה עם כביש 2.
היסטוריה
בינואר 1959 הושלמה סלילת מסלול בודד של כביש 2 מנתניה ועד לכניסה לחדרה (ללא המשך צפונה). באמצע שנת 1965 נפתח המסלול הנוסף עד גבעת אולגה, (למעט מעל נחל אלכסנדר, בגלל הצורך להרחיב את הגשר מעל הנחל). בכניסה לשכונת גבעת אולגה נבנה צומת.
בשנת 1969 הושלמה סלילתו של כביש 2 מחדרה לחיפה. במסגרת המגמה להפוך את כביש החוף לכביש מהיר לכל אורכו, נחנך ב-1993 מחלף במקום, על שם שכונת גבעת אולגה, הקרויה על שם אולגה חנקין.
בשנת 2019 החל המחלף לעבור שדרוג, במסגרתו חובר כביש הגישה של מרכז הקניות "מול החוף ווילג'" מכיוון גשר אריאל שרון לכיוון גשר המחלף.
מבנה המחלף
כל היציאות והכניסות במחלף מתבצעות באמצעות נתיבי שרות היוצאים מן הכביש בשני כיווני הנסיעה במקביל לכביש הראשי. המעבר בכביש המשני מתבצע באמצעות גשר העובר מעל הכביש הראשי בצדו הדרומי של המחלף. בשנת 2019 חובר גשר זה ישירות אל גשר אריק שרון הסמוך לתחנת הרכבת חדרה מערב, והתנועה בין מרכז חדרה וכביש החוף מתבצעת ישירות, ללא צורך לחלוף ברחוב אהרונסון החוצה שכונת מגורים (שכונת ויצמן) תוך הארכת זמן הנסיעה.
גבעת וירכו
גילוי ומיפוי הגבעה
הגבעה מופיעה לראשונה במפה של ממשלת ארגנטינה בשנת 1953; במפה זו אין לגבעה שם.
מקור השם
שמה של הגבעה ניתן לה על ידי הוועדה המייעצת לשמות אנטארקטיים של בריטניה.
הגבעה נקראת על שמו של רודולף וירכוב, רופא גרמני שנחשב למייסד מדע הפתולוגיה.
השם ניתן לגבעה, בדומה לשמות אתרים רבים באזור אשר נקראו על שמם של חלוצים בתחום הרפואה.
הלקרקסה
ההֶלְקָרַקְסֶה (באנגלית: "Helcaraxë") או "הקרח השוחק" ("The Grinding Ice") בספרי הפנטזיה של ג'. ר. ר. טולקין הוא מעבר קפוא אשר עשוי משברי קרח בין ארץ אמן לארץ התיכונה. מעט ידוע אודות מקום זה, אחת הפעמים שבו הוא מוזכר הוא כמקום מעברם של הנולדור מאמן לארץ התיכונה. ההלקרקסה נמצא בקצהו הצפוני של ים בלגיר.
היסטוריה
ההלקרקסה הוזכר לראשונה כשנחצה על ידי מלקור ואונגוליאנט לאחר שהרסו את שני העצים. לאחר שננטש על ידי בית פאנור באראמן, פינגולפין ואנשיו התמודדו עם השממה המסוכנת והקפואה הזו במסעם לארץ התיכונה. הם סבלו מקשיים גדולים במסע ואיבדו רבים, כולל אלנווה, אשתו של טורגון שנספתה במעבר. המסע בהלקרקסה גרם למותם של עלפים רבים וצימצם את מספקרה המקורי של קבוצת הצולחים עד שהגיעו סוף סוף לארץ התיכונה עם עליית הירח הראשונה. ההלקרקסה חדל להתקיים לאחר מלחמת החרון בסוף העידן הראשון.
האחים סופר מריו - הסרט
האחים סופר מריו - הסרט (באנגלית: The Super Mario Bros. Movie) הוא סרט קולנוע אמריקאי בהנפשה ממוחשבת, המבוסס על זיכיון המשחקים "מריו" של חברת נינטנדו. הסרט הופק על ידי אילומיניישן הפקות ונינטנדו, בוים על ידי ארון הורוואת' ומייקל ג'לניק, והופק על ידי כריס מלדנדרי ושיגרו מיאמוטו. הסרט עלה לאקרנים ב-5 באפריל 2023 בארצות הברית, ובישראל ב-6 באפריל, בהפצתם של סרטי יוניברסל.
עלילה
הסרט נפתח בסצנה קצרה שבה באוזר, מלווה בצבאו, פולש לממלכה קפואה, לוכד את התושבים הפינגווינים שלה ושורף את ארמונם עד היסוד, וגונב כוכב על עוצמתי.
בברוקלין, האחים מריו ולואיג'י עובדים כשרברבים לאחר שפתחו שירות שרברבות משלהם, עסק קטן עם קשיים כלכליים הפועל בברוקלין וברובע השכן קווינס. משפחתם של האחים מסתייגת מהחלטתם לעזוב את עבודתם הישנה כדי להקים את העסק, ורק אמם של מריו ולואיג'י שלמה עם החלטתם. גם הבוס שלהם לשעבר ויריבם, ספייק, לועג למריו על הבחירה הזו. לאחר שאחת מעבודות השרברבות שלהם הופכת לאסון עקב כלב אלים, מריו ולואיג'י רואים מהדורת חדשות המדווחת על דליפה משמעותית בבורות ביוב ברחובות ברוקלין. לאחר מכן האחים לוקחים על עצמם לנסות לתקן את צינור המים השבור. האחים מגיעים בטעות לחלק סודי של הביוב, שם הם מגלים צינור ירוק. לואיג'י נשאב במורד הצינור ונעלם, ומריו נכנס אחריו. השניים מגיעים בסופו של דבר ללימבו ומופרדים, כאשר מריו מוצא את עצמו בממלכת הפטריות הקסומה.
אחרי שמריו נוחת בממלכת הפטריות, הוא פוגש את טואוד, אשר מודיע למריו שאחיו נחת באדמות האפלות, הנמצאות בשליטתו של באוזר, אשר מתכוון לכבוש את ממלכת הפטריות. טואוד מציע לבקש עזרה מהשליטה של הממלכה, הנסיכה פיץ', ולוקח את מריו לסיור בממלכה, ובסופו של דבר מוביל אותו לפיץ'. בינתיים, לואיג'י נוחת באדמות האפלות, שם הוא נרדף על ידי כוחותיו של באוזר ומנסה לברוח, אך בסופו של דבר נתפס על ידי קבוצת שאיי גאייז.
בטירה, פיץ' מסבירה למריו שבאוזר מגיע לפלוש לממלכה שלה, והיא מתכננת לבקש מממלכת הג'ונגל לעזור לעצור אותו. כשהיא רואה עד כמה מריו נחוש להציל את אחיו, היא בוחנת את הגיבור הפוטנציאלי שלה במסלול אימון מלא מכשולים, שיאמנו אותו להשתמש בתוספות הכוח של הממלכה, ומסכימה לקחת אותו איתה אם יצליח לסיים אותו. עם זאת, מריו נכשל במסלול עשרות פעמים, אך בסופו של דבר הוא כל כך קרוב להשלמתו שלפיץ' לא נותרה ברירה אלא לקחת אותו איתה, כאשר גם טואוד מצטרף אליהם. בינתיים, באוזר מגייס את צבא הקופה שלו לתוכניתו להשמיד את ממלכת הפטריות, וחושף שהוא רוצה להשתלט על הממלכה בגלל שהוא רוצה להתחתן עם פיץ'. קאמק, עוזרו, מודיע לו על הגעתו של מריו לממלכת הפטריות. עם זאת, באוזר אומר שהוא לא מודאג מזה. כמה חיילים אחרים בצבא הקופה מתריעים בפניו על נוכחותו של מריו, מה שגורם לבאוזר לראות בו יריב על ליבה של פיץ'. לאחר מכן, הוא מביא אליו את לואיג'י וחוקר אותו על מקום הימצאו של מריו. לואיג'י מתנגד בהתחלה, אבל נכנע לאחר שבאוזר מאבד את סבלנותו. לאחר מכן, באוזר מצווה על השומרים שלו לכלוא אותו בכלוב מעל ים לבה, שם גם אחרים, כגון לומלי והפינגווינים, נכלאו בכלוב על ידי חייליו של באוזר.
לאחר מכן מריו, פיץ' וטואוד מטיילים בכמה אזורים, כמו ממלכת החול והאי של יושי, לפני שהם מגיעים בסופו של דבר לממלכת הג'ונגל. בדרך, פיץ' מסבירה למריו על קופסאות סימני השאלה שמפוזרים בעולם, ואומרת שהם מלאים בכל מיני פריטים שיכולים לעזור להם. כשהם מגיעים לממלכת הג'ונגל, פיץ' מבקשת מהמלך קרנקי קונג לגייס צבא של קונגים שיעזרו להם. הוא מסרב להצטרף לנסיכה, אבל אחר כך מסכים בתנאי שמריו יביס את בנו, דונקי קונג, בדו קרב. בהתחלה דונקי קונג גובר על מריו, אבל אחרי שנזכר בתוספות הכוח שפיץ' סיפרה לו עליהם, מריו משתמש באחת מהקופסאות כדי להפוך למריו החתול. לאחר מכן הוא ממשיך להתחמק מהחביות של דונקי קונג, רודף אחריו ושורט אותו עד שהקוף מובס בסופו של דבר.
כעת, קרנקי קונג מוכן לעזור לגיבורים. הוא מציע שמריו, פיץ' וטואוד, שאליהם מצטרף צבא קונג, ישתמשו בקארטים כדי לחזור לממלכת הפטריות, באמצעות דרך הקשת. בינתיים, הצבא של באוזר אורב לגיבורים בזמן שהם חוצים את דרך הקשת, ואחרי קרב קצר, חלק מהכביש נהרס. מריו ודונקי קונג נופלים אל האוקיינוס שמתחת, ושאר הקונגים נלכדים ונשלחים לכלא של באוזר. פיץ' וטואוד, לעומת זאת, ניצלים וחוזרים לממלכת הפטריות, שם פיץ' מזהירה את האזרחים מהגעתו הקרובה של באוזר ומצווה עליהם להתפנות. מריו ודונקי קונג מצליחים לצאת ממעמקי האוקיינוס, אבל צלופח מופיע ואוכל את שניהם. לאחר שבאוזר מגיע על סיפון הספינה שלו ומציע לפיץ' נישואין, היא דוחה אותו, אך לאחר שקאמק מתחיל לענות את טואוד, היא מסכימה בחוסר רצון להינשא לו בכך שבאוזר הבטיח שלא יפגע בעוד טואודים. בינתיים, מריו ודונקי קונג, לאחר שמבינים שיש להם עבר משותף, בורחים מהפה של הצלופח דרך הרקטה של הקארט של דונקי קונג וממהרים לחתונתם של באוזר ופיץ'. מריו ודונקי קונג מנסים להיכנס לטירה בעזרת תוספות כוח ומצליחים לבסוף להיכנס.
בחתונה, באוזר מתכוון להוציא להורג את כל האסירים שלו בפומבי על ידי שרפתם בלבה, ואומר לפיץ' שהוא עושה זאת בשבילה, פיץ' לא מוכנה למעשה זה, ובאוזר מתרגז ומתגרש ממנה. טואוד מבריח פרח קרח בתוך זר פרחים ונותן אותו לפיץ', שמקפיאה באמצעותו את באוזר וצבאו, בעוד לואיג'י משוחרר יחד עם האסירים האחרים, ושני האחים מתאחדים. טואוד ודונקי קונג עוזרים להדוף את צבא הקופה, אבל באוזר משחרר את עצמו ומשגר טיל ענקי כדי להרוס את הממלכת הפטריות. מריו מסיט את הטיל הרחק מהטירה של פיץ', אל הצינור שהביא אותו לממלכת הפטריות. עם זאת, זה גורם לאלמנטים מממלכת הפטריות לעבור לברוקלין. באוזר הכועס מסתער על מריו וכמעט הורג אותו, אבל לואיג'י עוזר לו ומשתמש במכסה ביוב כדי להגן עליהם מפני נשיפת האש של יריבם. זה נותן למריו הזדמנות להשיג את כוכב העל שבאוזר הפיל. הכוכב הופך את האחים השרברבים לבלתי מנוצחים והכוח שלהם גדל, והשניים עובדים יחד כדי להביס את באוזר וצבאו. עם תבוסתו, באוזר מכווץ בעזרת פטריה מכווצת ונכלא בצנצנת. בסופו של דבר, האחים חוגגים והופכים לגיבורים של ברוקלין וכל התושבים וחבריהם החדשים של האחים מריעים להם, ואביו של מריו אומר לו שעכשיו הוא גאה בו. הסרט מסתיים בכך שהאחים מתגוררים בממלכת הפטריות, כשהצינור מאפשר להם לחזור לברוקלין בעת הצורך.
בסצנת אמצע הכתוביות, באוזר מנגן בפסנתר בעודו בכלוב. לפתע מופיע טואוד ואומר לבאוזר להיות בשקט, מה שמוביל את באוזר להתלונן בפני טואוד כשהוא סוגר את הדלת. בסצנה שאחרי הכתוביות, ישנה ביצה שנמצאת בביוב של ברוקלין. הביצה מתחילה לבקוע כשהמסך נהיה שחור, והיצור אומר "יושי".
ג'נט דוויסון ראולי
ג'נט דוויסון ראולי (באנגלית: Janet Davison Rowley;  5 באפריל 1925- 17 בדצמבר 2013) הייתה גנטיקאית אמריקאית והייתה למדענית הראשונה שגילתה כי טרנסלוקציה כרומוזומלית גורמת ללוקמיה וסוגי סרטן אחרים. זכתה בפרסים רבים, שהחשוב בהם הוא פרס לסקר בו זכתה ב-2013.
האחים סופר מריו - הסרט
צוות המדבבים
בנוסף, צ'ארלס מרטינה, המדבב הנוכחי של מריו בזיכיון המשחקים, מדבב בשני תפקידי אורח בסרט, ואריק באוזה צפוי לדבב בסרט בתפקיד לא ידוע.
ג'נט דוויסון ראולי
הוריה וחייה האישיים
ג'נט דוויסון נולדה בניו יורק בשנת 1925, הבת היחידה להורפורד ואת'ל בלנטין דוויסון. אביה היה בעל תואר למנהל עסקים מאוניברסיטת הרווארד. אמה הייתה בעלת תואר שני בחינוך מאוניברסיטת קולומביה. כאשר הייתה בת שנתיים עברו הוריה לשיקגו ואביה החל להרצות מנהל עסקים בקולג' ואילו אמה לימדה אנגלית בתיכונים ציבוריים, אך לאחר זמן מה החליטה לפרוש מלימוד והפכה לספרנית בית ספר. יום אחרי סיום בית הספר לרפואה, התחתנה ג'נט עם דונלד אדמס ראולי, שגם הוא היה רופא. הם סיימו את ההתמחות שלהם ביחד בבית חולים מרין לשירות בריאות הציבור בשיקגו ב-1951. נולדו להם 4 ילדים וג'נט עבדה במשרה חלקית 3 ימים בשבוע באתרים שונים הכוללים את מרפאת שיקגו לילדים בעלי תסמונת דאון, עד שהצעיר מבין ילדיהם היה בן 12.
האחים סופר מריו - הסרט
צוות המדבבים בעברית
הדיבוב העברי בוים והופק על ידי שרון כהן באולפני SC Produb. בנוסף השתתפו בדיבוב העברי מירי זהבי, אור אלטמן, גיא מנטל, ליאור משיח, שי גולדרמן ותומר פרי.
ג'נט דוויסון ראולי
השכלה
תחילה למדה ג'נט שנתיים בתיכון לבנות קתוליות, ולאחר מכן למדה ג'נט בחטיבת ביניים אקדמאית והחלה להתעניין במדעים. ב-1940, בגיל 15 קיבלה מלגה לתוכנית השמה מתקדמת במעבדות הלימוד של אוניברסיטת שיקגו שם גם סיימה את לימודי התיכון שלה והשנתיים הראשונות בקולג'. לאחר מכן בשנת 1944 השלימה תואר ראשון בפילוסופיה באוניברסיטת שיקגו, תואר ראשון במדעים ב-1946, ובגיל 23 בשנת 1948 השלימה דוקטורט ברפואה.
האחים סופר מריו - הסרט
הפקה
לאחר שהעיבוד הקולנועי הקודם של "האחים סופר מריו" משנת 1993 נחל כישלון קופתי וביקורתי החליטה נינטנדו להימנע מהענקת זכויות הסרטה לקניינה הרוחני. לדברי יוצר מריו, שיגרו מיאמוטו, הרעיון להפקת סרט מריו חדש עלה כשהחברה המירה את משחקיה הישנים ל"קונסולה הווירטואלית" (Virtual Console) והפיצה אותם בשירותים נוספים; מעברים כאלה ארכו זמן עבור החברה, ומיאמוטו טען: "עסקי התוכן שלנו יוכלו להתפתח עוד יותר אם נוכל לשלב את התוכנה האהובה שלנו בזו של זיכיונות וידאו, ולהשתמש בהם יחד לתקופות ממושכות. מיאמוטו ידע שתהליך יצירת הסרט שונה בהרבה מזה של יצירת משחק וידאו, ורצה שהובלת הפרויקט תופקד בידי מומחה לקולנוע.
ג'נט דוויסון ראולי
השכלה
התעניינותה בכרומוזומים וסרטן גברה ב-1962, והיא  עברה לאנגליה לשנה לאוניברסיטת אוקספורד, שם למדה טכניקות חדישות של אנליזת כרומוזומים.
האחים סופר מריו - הסרט
הפקה
בהדלפות מאולפני Sony Pictures בנובמבר 2014 התגלו התכתבויות בין המפיק אבי ארד, ראש האולפן איימי פסקל, ראש TriStar Pictures טום רוטמן ונשיא ההפקה של Sony Pictures Animation, מישל ראימו קויאטה, בהן נחשף שסוני ניסתה להשיג את זכויות ההסרטה למשחקי "מריו" למשך מספר שנים. ארד ביקר במטה נינטנדו בטוקיו בפברואר וביולי 2014 במטרה להגיע לעסקה. באוקטובר שלח ארד אימייל לפסקל וכתב שהוא סגר את העסקה מול נינטנדו. פסקל הציע לגייס את במאי "מפלצת של מלון" של Sony Pictures Animation, גנאדי טרטקובסקי, לסייע בפיתוח הפרויקט, בעוד קויאטה אמרה שהיא יכולה "לחשוב על 3-4 סרטים ישירות מהשער" והביעה תקווה "לבנות אימפריה סביב מריו". אולם, לאחר דליפות המיילים הכחיש ארד את קיום העסקה וקבע כי המשא ומתן רק החל. באתר החדשות "באזפיד" צוין שהמיילים לא לקחו בחשבון התנגשויות פוטנציאליות עם חברת הבת Sony Interactive Entertainment, אחת המתחרות הראשיות של נינטנדו.
ג'נט דוויסון ראולי
קריירה
אחרי שקיבלה את הרישיון הרפואי שלה ב-1951, ד"ר ראולי עבדה כרופאה אחראית במרפאת טרום לידה ולידה במרכז לבריאות הציבור במונטגומרי במרילנד. ב-1955 היא קיבלה מחקר במרכז ע"ש ד"ר ג'וליאן לוינסון בשיקגו, מרפאה של ילדים בעלי נכות מתפתחת, שם נשארה עד 1961. באותו הזמן גם לימדה נוירולוגיה באוניברסיטת אילינוי. לאחר זמן מה עבר דוויסון ראולי אל אנגליה בעקבות מחקר וכשחזרה, לאון ג'קבסון, ראש המעבדה שלה הציע לה שתוסיף את הטכניקות שלמדה באנגליה למחקר הכרומוזומים אצל חולי לוקמיה. הוא הציע לה תנאי מעבדה, מיקרוסקופ ושכר של 5000 דולר לשנה. בעשור הבא עבדה דוויסון ראולי על חיפוש כרומוזומים חריגים בתוך החומר הגנטי של תאי הלוקמיה. ומאז אותו מחקר ב-1962 עם לאון ג'קבסון הפכה מעוזרת פרופסור לחברת פרופסור ב-1969, ב-1977 הפכה עצמה לפרופסור, וכבר ב-1984 הפכה פרופסורית בכירה.
האחים סופר מריו - הסרט
הפקה
באמצעות עבודתה של נינטנדו עם Universal Parks & Resorts ליצירת אטרקציות בנושא מריו, שלימים הובילו לפארק השעשועים "Super Nintendo World", מיאמטו פגש את כריס מלדנדרי, מייסד מחלקת ההנפשה בסרטי יוניברסל. מיאמוטו מצא דמיון בין תהליכי היצירה של מלדנדרי לבין אלו שלו וסבר שהוא יתאים להוביל הפקת סרט על מריו. הם קיימו דיונים מעמיקים יותר עד 2016, בידיעה שאם הדבר לא יצליח לדעתם יתאפשר להם להמשיך מנקודה זו בקלות. בנובמבר 2017 פורסמו דיווחים לפיהם נינטנדו משתפת פעולה עם יוניברסל ואילומינישן להפקת סרט הנפשה על פי מריו. נשיא נינטנדו דאז, טאצומי קימישימה, הבהיר כי לא נחתמה עסקה אבל יפורסם עדכון בקרוב. קימישימה קיווה כי במקרה של הצלחת העסקה יתאפשר תאריך יציאה במהלך 2020.
ג'נט דוויסון ראולי
קריירה
אחרי שנה באנגליה, בתור מתלמדת במכונים הלאומים לבריאות, היכן שלמדה וחקרה את טכניקת שכפול דפוס הדי אן איי בכרומוזומים אצל אנשים בריאים ואצל אנשים חולים, חזרה ד"ר ראולי לאוניברסיטת שיקגו כחברת מחקר בפקולטה להמטולוגיה ושם בתחילת שנות השבעים פיתחה את השימוש בשיטות לזיהוי כרומוזומים- קרינת קוינקריין וצביעת גימנזה. באמצעות השיטות יכלה להדגים כי כרומוזום פילדלפיה השפיע בסוגים מסוימים של לוקמיה והיה מעורב בטרנסלוקציה עם כרומוזום 9 במקרים שונים. טרנסקולציה היא תהליך בו חלק כלשהו של כרומוזום מתפרק ומצטרף לכרומוזום אחר, או כאשר שני כרומוזומים מחליפים חומרים כאשר הם מתפרקים. ראולי גם גילתה טרנסקולציה בין כרומוזומים 8 ו21 בלוקמיה מיאלואידית חריפה ובין 15 ו-17 בלוקמיה פרומיאלוציטית חריפה.
האחים סופר מריו - הסרט
הפקה
בינואר 2018 הודיעה נינטנדו שהסרט יתקדם עם מיאמוטו ומלדנדרי בהפקה משותפת. מלדנדרי אמר שהסרט "נמצא בעדיפות גבוהה" באילומיניישן ושיצאתו תיתכן בשנת 2022. הוא הוסיף שמיאמוטו יהיה "בחזית ובמרכז" במהלך ההפקה. בינואר 2020 הודיע נשיא נינטנדו, שונטארו פורוקאווה, שהסרט "מתקדם בצורה חלקה" עם צפי לתאריך יציאה בשנת 2022. פורוקאווה הוסיף ואמר שנינטנדו תהיה בעלת הזכויות בסרט ותממן את הפקתו לצד יוניברסל.
ג'נט דוויסון ראולי
קריירה
כאשר ד"ר ראולי פרסמה את תוצאות מחקרה, היא טענה כי טרנסלוקציות ספציפיות גורמות למחלות ספציפיות מה שנגד להשקפה על הגורמים לסרטן באותה התקופה, שנתנה חשיבות מועטה לעיוותים בכרומוזומים. אף על פי שתחילה הייתה התנגדות לממצאיה, עבודתה הוכחה כאשר עד 1990 זיהו יותר מ-70 טרנסלוקציות בסוגי סרטן שונים.
האחים סופר מריו - הסרט
הפצה
הסרט עלה לאקרנים בארצות הברית ב-5 באפריל 2023 וביפן ב-28 באפריל באותה שנה. במקור תוכנן הסרט לעלות לאקרנים ב-21 בדצמבר 2022 ולאחר מכן ב-7 באפריל 2023.
ג'נט דוויסון ראולי
פרסים
בשנת 1984 הפכה לפרופסורית בכירה בקתדרה על שם בלום-ריז באוניברסיטת שיקגו. בנוסף הייתה סגן דיקן לענייני מדע, וב-1998 הייתה אחת מבין שלושה מדענים שזכו בפרס לסקר היוקרתי על מחקרם על טרנסקולציה, ובאותה שנה הוענקה לה המדליה הלאומית למדעים. ב-2003 קיבלה ראולי את המדליה על שם בנג'מין פרנקלין על הישג ראוי לשבח במדעי החברה הפילוסופית אמריקאית. ב-2009 הוענקה לה מדליית החירות הנשיאותית, עיטור הכבוד הגבוה ביותר בארצות הברית. באותה שנה זכתה בפרס גרובר לגנטיקה. ב-2012 נבחרה ראולי לפרס קרן התקווה לחקר הסרטן על מצוינות בתחום מחקר בסיסי, ונבחרה לקרן התקווה המדעית המייעצת. מאוחר יותר באותה שנה זכתה ראולי בפרס יפן עם עוד שני מדענים על יצירת אימטיניב (גליבק). היא פרסמה יותר מ-500 מאמרים והמשיכה במחקרה באוניברסיטת שיקגו ימים ספורים לפני מותה.
האחים סופר מריו - הסרט
הפצה
בישראל, הסרט עלה לאקרנים ב-6 באפריל 2023, בגרסה האנגלית המקורית ובדיבובים לעברית, ערבית, צרפתית ורוסית (דיבוב שהופק גם הוא בישראל). במקור, הסרט תוכנן לעלות לאקרנים שבוע קודם לכן, ב-30 במרץ.
ג'נט דוויסון ראולי
מותה
בתחילת שנות ה-2000, אובחנה ד"ר דוויסון ראולי בסרטן השחלה. וב-17 בדצמבר 2013, נפטרה.
האחים סופר מריו - הסרט
הפצה
ב-6 באוקטובר 2022 הופץ הטיזר טריילר הראשון של הסרט. ב-29 בנובמבר 2022 הופץ הטריילר השני של הסרט.
ביקורות
הסרט קיבל ביקורות מעורבות באתר Rotten Tomatoes של 59% על סמך של 235 ביקורות.
המבקרים שיבחו בעיקר את האנימציה, ההומור והמוזיקה, ותיארו את הסרט כמכתב האהבה האולטימטיבי לכל משחקי סופר מריו.
הכנסות
הסרט הכניס 377 מיליון דולר ברחבי העולם בסוף השבוע הראשון להקרנתו ובכך שבר את השיא של "לשבור את הקרח 2" משנת 2019 בתור הפתיחה הגדולה אי פעם לסרט אנימציה, ובפרט, של סרט המבוסס על משחק וידאו.
זהו הסרט הראשון שמבוסס על משחק וידאו שהופך לשובר קופות, הסרט הראשון שמבוסס על משחק וידאו שעבר את רף מיליארד הדולרים בקופות, הסרט הראשון המבוסס על משחק וידאו שהפך לסרט המכניס ביותר בשנה מסוימת (2023 במקרה זה) והסרט המכניס ביותר בכל הזמנים שמבוסס על משחק וידאו.
נתונים אלו הם חריגים לסרט המבוסס על משחק וידאו, כיוון שעד ליציאת הסרט, הסרט המכניס ביותר בכל הזמנים שמבוסס על משחק וידאו, היה וורקראפט: ההתחלה, שהכניס רק 439 מיליון דולר עבור תקציב של 160 מיליון דולר ועדיין נחשב להצלחה קופתית בקטגוריה שלו. לשם השוואה: האחים סופר מריו - הסרט, הוא בעל תקציב של 100 מיליון דולר.
קישורים חיצוניים
ביקורות
פיגוע הדקירה בניס (2020)
בבוקר 29 באוקטובר 2020 נרצחו שלושה בני אדם בפיגוע דקירה בנוטרדאם דה ניס, בזיליקה של הכנסייה הקתולית בעיר ניס, צרפת. המחבל זוהה כגבר תוניסאי, ברהים אוויסאוי, שנורה על ידי המשטרה ונעצר. גם נשיא צרפת עמנואל מקרון וגם ראש עיריית ניס אמרו כי מדובר בפיגוע המיוחס לאסלאם הקיצוני.
רקע כללי
בשנים האחרונות צרפת ראתה פיגועי טרור רבים של ג'יהאדיסטים, שבוצעו על ידי תאי טרור של המדינה האסלאמית ושל אל-קאעדה, ועל ידי זאבים בודדים בהשראת האידאולוגיה האיסלאמית הפונדמנטליסטית. ניס הייתה זירת פיגוע דריסה בשנת 2016, שהביא למותם של 86 אנשים.
ארבעה שבועות לפני התקפה זו תיאר נשיא צרפת עמנואל מקרון את האסלאם כדת "במשבר" ברחבי העולם, מה שגרם לתגובת נגד מצד המוסלמים במדינה. הוא נשבע להציג הצעת חוק לחיזוק חוק משנת 1905 שהפריד רשמית בין הכנסייה והמדינה בצרפת. שבועיים לאחר מכן, סמואל פאטי, מורה להיסטוריה, נרצח וראשו נערף באיל-דה-פראנס על ידי מוסלמי צ'צ'ני בן 18 שרכש מעמד של פליט בצרפת במרץ 2020, לאחר שהמורה הראה לתלמידיו קריקטורות של שרלי הבדו המתארות את נביא האסלאם מוחמד. לאחר הרצח של פטי, מקרון הגן על פרסום סרטים מצוירים המתארים את מוחמד על רקע חופש הביטוי. בעקבות אירועים אלה, והגנתו של מקרון על הסרטים המצוירים במיוחד, קרא נשיא טורקיה רג'פ טאיפ ארדואן להחרים מוצרים צרפתיים. לאחר מכן הגיעו כמה מחאות ברחבי העולם המוסלמי, בהן נשרפו צילומי מקרון בליווי קריאות אנטי-צרפתיות.
המתקפה
המתקפה התרחשה ב-29 באוקטובר 2020 בשעה 8:30 בבוקר, בבניין נוטרדאם דה ניס, בזיליקה קתולית הממוקמת בשדרת ז'אן מדיסין במרכז ניס. התוקף רצח שלושה אנשים בדקירות סכין. ראשו של קורבן אחד, אישה מבוגרת, נערף באופן חלקי. אחר היה כומר בכנסייה, והקורבן השלישי היה אישה אחרת.
תגובה מיידית
שר הפנים ג'רלד דרמנין אמר מיד לאחר מכן כי נפתח מבצע משטרתי בעיר. יחידת סילוק פצצות הגיעה לזירת הפשע, בזמן ששוטרי מלחמה בטרור חמושים בכבדות סיירו ברחובות סביב הבזיליקה.
בימים שלאחר הפיגוע עצרה המשטרה שני גברים שהאמינו כי היו בקשר עם התוקף מיד לפני האירוע.
החשוד
התוקף הוא גבר תוניסאי בן 21, ברהים אוויסאוי (בערבית: إبراهيم العيساوي). הוא גדל קרוב לספקס, תוניסיה והגיע כמהגר בסוף ספטמבר 2020 לאי למפדוזה, איטליה, בזמן מגפת הקורונה בתוניסיה. הוא נדרש לשהות 20 יום בבידוד והוא בילה את רוב הזמן בטלפון שלו. על פי היומון האיטלקי Corriere della Sera, הוא קיבל הודעה שהודיעה לו שהוא גורש מאיטליה בשל כניסה בלתי חוקית וניתן לו אוליטימטום עד 9 באוקטובר לעזוב מרצון, אך לא היה פיקוח על תנועתו. במקום לעזוב את איטליה, באותו יום, עבר לעיר הנמל בארי, שבדרום איטליה. לאחר הגעתו לבארי נסע לניס ברכבת בימים שלאחר מכן. כניסתו לצרפת הוקלה בשל תעודת הזהות שניתנה לו על ידי עמותת הפליטים של הצלב האדום.
בראיון לאל-ערביה לאחר הפיגוע אמרה אמו של אוואיסאוי כי הופתעה כאשר בנה התקשר להודיע לה שהוא בצרפת, מכיוון שהוא לא יודע את השפה או מישהו שם. אחיו הגדול סיפר לחדשות BBC כי אווייסאוי טען שהוא מכיר מישהו בצרפת ושהוא יחפש את האדם הזה לעזרה. שכנה אמרה לאל-ערביה כי אוויסאוי עבד כמכונאי ובעבודות מוזרות אחרות בזמן שהותו בתוניסיה, אך לא הראה סימני הקצנה בדעותיו.
התובע הראשי של צרפת למלחמה בטרור, ז'אן פרנסואה ריקאר, אמר שהחשוד לא היה במערב של סוכנויות ביון כאיום טרור פוטנציאלי.
קורבנות
שלושה בני אדם נהרגו בפיגוע. האחת הייתה אישה בת 60 ששהתה בבזיליקה והתפללה; היא נמצאה כשהגרון שלה נחתך עמוק מאוד, במה שנראה כניסיון כושל לערוף את ראשה. אחר היה כומר בן 55, שמת מפצע בגרון. ההרוג השלישי היה צרפתי יליד ברזיל בן 44 שנמלט מהכנסייה עם מספר פצעי דקירה, אך התמוטט ומת בבית קפה סמוך.
תגובות צרפתיות
דקת דומייה נערכה בישיבת האספה הלאומית לאחר שהגיעה הידיעה על הדקירה. הנשיא עמנואל מקרון ביקר במקום הפיגוע מאוחר יותר בבוקר וכינה את האירוע "פיגוע טרור אסלאמיסטי". מקרון קרא לתקיפות ולאחדות והביע את הזדהותו עם הקהילה הקתולית בצרפת. הוא גם אמר שהוא יגן על בתי ספר ומקומות תפילה על ידי הכפלת נוכחותם של כוחות הביטחון. שר הפנים הצרפתי, ג'רלד דמרנין, אמר שצרפת עסוקה במלחמה נגד האידאולוגיה האיסלאמיסטית, וככל הנראה תיתכנה מתקפות נוספות על אדמת צרפת והוסיפו: "אנו במלחמה נגד אויב שנמצא בפנים ומחוץ".
נציג המועצה הצרפתית לאמונה המוסלמית גינה את הפיגוע באומרו, "כאות אבל וסולידריות עם הקורבנות ויקיריהם, אני קורא לכל המוסלמים בצרפת לבטל את כל חגיגות חג המוולד."
תגובות זרות
נשיא הפרלמנט האירופי דוד ססולי, ראש ממשלת ספרד פדרו סנצ'ס וראש ממשלת איטליה ג'וזפה קונטה פרסמו כולם הצהרות שהביעו את תנחומם לעם הצרפתי. ראש ממשלת קנדה ג'סטין טרודו גינה את ההתקפה אך אמר, "אך חופש הביטוי אינו ללא גבולות. אנו חייבים לעצמנו לפעול בכבוד לזולת ולבקש לא לפגוע באופן שרירותי או שלא לצורך לא את מי שאנו חולקים חברה וכוכב לכת."
בשבוע שבו היחסים בין טורקיה לצרפת היו במתח, פרסמה טורקיה הצהרה בה הם מביעים את תנחומם לעם הצרפתי באומרם כי "שום סיבה לא יכולה להכשיר או לתרץ הריגת מישהו או אלימות. מי שניהל את ההתקפה הפראית הזו במקום קדוש לפולחן אינו שותף בבירור לערכים דתיים, הומניים או מוסריים."
הקרמלין גינה את ההרג, והוסיף כי לא נכון גם לפגוע ברגשות הדתיים של אנשים. אורוגוואי פרסמה הצהרה שהביעה את דאגתה העמוקה ביותר מהתקיפה והרצון להעביר תנחומים וסולידריות למשפחות הקורבנות, לעם ולממשלת צרפת. התקיפה גונתה גם על ידי ערב הסעודית, איראן ופקיסטן.
מנהיג תנועת השחרור הצבאית (אל-נור) של סודאן עבדול ואחד אל-נור הביע תנחומים לעם הצרפתי וגינה את התוקף תוך הדגשת ההזדהות של אנשיו "כקורבנות לרצח עם מתמשך בדרפור".
חסן נסראללה, מנהיג חזבאללה, הוקיע את ההתקפה אך אמר: "הגנתם על קבוצות התכפירי ושלחת אותם לבצע פשעים בסוריה [...] אתם משלמים את מחיר התמיכה בקבוצות הטרור. [...] בזמן שנלחמנו במחבלים בסוריה, סיפקתם להם את כל צורות התמיכה... השלטונות הצרפתיים עירבו את מדינתם במלחמה גלויה באסלאם במקום לטפל בגורם המקורי למשבר... תוך עלבונות נגד הנביא מוחמד..."
תגובות הכנסייה
מועצת הכנסיות העולמית הביעה סולידריות עם האומה הצרפתית וכנסיותיה בעקבות הפיגוע בניס. האפיפיור פרנסיסקוס נשא תפילות והביע צער על הפיגוע.
בית הילדים ע"ש צבע אלעזרקי
בית הילדים ע"ש צבע אלעזרקי הוא עמותה רשומה המפעילה בית בנתניה לכ-200 ילדים בסיכון בגילאי 6–18 מכל רחבי ישראל. הבית הוקם בשנת 1969 על ידי גלדיס ואלפונסו צבע עבור 50 ילדים, והוא מופעל על ידי העמותה שנרשמה בשנת 1982. הבית הוא אחד מחמשת בתי הילדים של רשת אמונה.
הילדים מופנים לבית הילדים על ידי רשויות הרווחה, לאחר שהוחלט כי למשפחותיהם אין אפשרות להעניק להם את צורכיהם הבסיסיים, ולאפשר להם התפתחות תקינה בביתם. גם לאחר שהילדים מסיימים את שהותם בבית הילדים, מלווה אותם צוות המקום ומסייע להם כלכלית ורגשית לאורך שלבי חייהם: שירות צבאי/לאומי, אוניברסיטה, חתונה ועוד.
היסטוריה
אלפונסו וגלדיס צבע, מייסדי בית הילדים, עלו עם משפחתם מטנג'יר לישראל והשתכנו בשכונת פרדס הגדוד שבנתניה, שם נתקלו לראשונה בילדים הנטושים שהתגוררו בשלושה בתים של המוסד הדתי "סיני", הסמוך למקום מגוריהם.
בתקופה זאת הצטרפו אליעזר ורחל קוגלר למנהל המוסד "סיני" כדי לסייע בניהולו, עד שהאיש נפטר. בשלושת הבתים בפרדס הגדוד נותרו כשלושים בנים. זה היה ביתם היחידי, ובני הזוג קוגלר יחד עם משפחת צבע לקחו את כולם תחת חסותם.
שני הזוגות המשיכו לגדל את הילדים בשלושת הבתים, אך עלה חשש שבעלי הבתים, שחיו בבלגיה, יגיעו לדרוש אותם בחזרה. לכן, במחצית השנייה של שנות השישים, הקצתה עיריית נתניה מגרש להקמת בית לילדים. עם הקמת הבית החדש ב-1969 נקלטו בו 50 ילדים מהמוסד "סיני" וממקומות אחרים. בהמשך, בסיוע תרומות רבות, התרחב הבית ומספר הילדים והצוות גדל משנה לשנה.
כמה שנים לאחר הקמת הבית התארח בבית משפחת צבע מכר המשפחה בשם ויקטור אלעזרקי. זמן מה לאחר שובו לאנגליה הוא הלך לעולמו והתברר שהוא ציווה לילדים חלק בירושה שהותיר. משפחת צבע קיבלה את התרומה, וכהוקרה קראה לבית "בית הילדים ע"ש אלעזרקי". לאחר פטירתם של בני הזוג צבע הוסב השם ל"בית הילדים ע"ש צבע אלעזרקי".
בשנת 1982 נרשם בית הילדים כעמותה עצמאית. עם הזמן נקלטו בו עוד ועוד ילדים שאותרו והופנו למקום על ידי שירותי הרווחה. בשנת 1990 העבירו אליעזר ורחל קוגלר את ניהול הבית לידי יהודה כהן, המנהל את הבית עם רעייתו ריקי.
התוכנית החינוכית
בתחילת הדרך התברר שהילדים אשר שהו בבית הילדים הם דור שני ולפעמים גם דור שלישי לאותה מצוקה, ועל כן בנתה העמותה תוכנית בת שלושה עקרונות עיקריים, אשר מטרתם להבטיח את שבירת מעגל המצוקה:
בית הילדים משמש בית לכל דבר עבור הילדים. שם חוגגים להם את ימי ההולדת שלהם, יוצאים לטיולים ומארגנים להם פעילויות ואירועים.
המסגרות שמציעה העמותה
בבית צבע אלעזרקי פועלות נכון לשנת 2021 שש מסגרות עיקריות:
אחוז הזכאים לתעודת בגרות בבית הילדים בשנים האחרונות
אחוז הזכאים הארצי המשוקלל לתעודת בגרות בשנת 2019 היה 69.7%.
אחוז הזכאים לתעודת בגרות במוסדות ילדים בסיכון נע בין 15% ל-20% אך בבית צבע אלעזרקי הוא עמד ב-2020 על 100% זכאים לבגרות
מדרשת תורת חסד
מדרשת תורת חסד (MTC) הפועלת בבית צבע אלעזרקי היא מדרשה לבנות המגיעות מחו"ל. המדרשה הוקמה בשנת 2012 ומשלבת לימוד תורה עם עבודה בבית הילדים. הבנות הן חלק בלתי נפרד מהצוות החינוכי הצמוד לילדים. במדרשה לומדות מדי שנה כ-30 בנות המגיעות מארצות הברית, קנדה ואנגליה.
המדרשה מוכרת על ידי שתי אוניברסיטאות בארצות הברית – ישיבה יוניברסיטי וטורו קולג'. כל תלמידה שחוזרת להמשך לימודים במוסדות אלה זוכה לשנה קרדיט.
דורדוי בישקק
מועדון הכדורגל דורדוי בישקק הוא מועדון כדורגל קירגיזי שבסיסו בבישקק, קירגיזסטן. המועדון הוקם בשנת 1997 ולרשותו זכייה ב-11 תוארי אליפות, שהופכים אותו למועדון המעוטר ביותר במדינה.
המועדון נמצא בבעלות איגוד "דורדוי", קבוצת חברות שבבעלותן גם שוק דורדוי בבישקק.
היסטוריה
המועדון הוקם בשנת 1997 ומאז 2004 נחשב לאחד ממועדוני הכדורגל המוצלחים במדינה.
אדית' מארי פלאניגן
אדית' מארי פלאניגן (באנגלית: Edith Marie Flanigen; נולדה ב-28 בינואר 1929) היא כימאית אמריקאית. ידועה בעיקר בשל עבודתה עם זאוליט Y ומסננות מולקולריות. עבודתה של פלאניגן הפכה את ייצור הבנזין בארצות הברית וברחבי העולם לבטוח, מהיר ונקי יותר. ישנם קרוב ל-110 פטנטים הרשומים על שמה של פלאניגן בשל המצאותיה בתחום של מחקר ופיתוח מוצר הנפט.
בשנת 1992 הפכה פלאניגן לאישה הראשונה אי פעם שזכתה במדליית פרקין. ב-2004 נכנסה פלאניגן להיכל התהילה של ממציאים בין-לאומיים.בנובמבר 2014 הוענקה לפלאניגן המדליה הלאומית לטכנולוגיה וחדשנות בבית הלבן.
ילדות ונעורים
אדית' מארי פלאניגן נולדה ב-28 בינואר 1929 בבאפלו, ניו-יורק, ארצות הברית. פלאניגן למדה באקדמיית "הולי אנג'לס" בו היא ושתי אחיותיה, ג'ואן וג'יין הכירו לראשונה את הכימיה על ידי המורה שלהן, האחות סנט מרי. היא שמה דגש על שיעורים מעשיים והרבה עבודת ידיים והדגימה תהליכים כימיים מרגשים בשיעוריה.
לאחר סיום התיכון ג'ואן, לאחר מכן אדית' ולבסוף ג'יין, הלכו ללמוד במכללת די'יוויל (D’Youville). אדית' פלאניגן סיימה תואר ראשון בכימיה בהצטיינות במכללת די'יוויל בבאפלו בשנת 1950 ותואר שני בכימיה לא-אורגנית פיזיקלית בשנת 1952 באוניברסיטת סירקיוז.
קריירה מחקרית
לאחר סיום התואר השני שלה, החלה אדית' פלאניגן את הקריירה שלה בתאגיד קרבייד. המומחיות של פלאניגן הייתה זיהוי, מיצוי וטיהור של פולימרים שונים של סיליקון (תרכובות כימיות) אשר לאחר מכן ניתן היה להשתמש בהם בתהליכים כימיים.
ב-1956 פלאניגן החלה לעבוד על "מסנן מולקולרי", תרכובות קריסטל עם נקבוביות בגודל מולקולרי שניתן להשתמש בהם כדי לסנן ולהפריד רכיבים מסוימים מתוך תרכובות מורכבות ובתור זרזים, חומרים המאיצים תגובות כימיות. במהלך הקריירה שלה, פלאניגן המציאה ופיתחה יותר מ-200 חומרים סינתטיים שונים שהחשוב ביותר בהם הוא הזאוליט (zeolite Y). נפה עשויה סיליקון שמשמשת כזרז כדי לייעל את ההמרה של נפט גולמי לדלק.
הזאוליט Y הוא סוג מסוים של מסננת מולקולרית שיכולה לזקק נפט. בעת זיקוק נפט גולמי, הנפט חייב להיות מופרד מכל החלקים (או השברים) השונים שלו. בנזין הוא אחד מ"" הרבים שמגיעים מזיקוק הנפט. הזאוליט משמש כזרז, חומר המשפר תגובות כימיות. הזאוליט מגדיל את כמות הבנזין המופקת מהנפט, מה שהופך את זיקוק הנפט לבטוח ופרודוקטיבי יותר.
בשנת 1973 הפכה פלאניגן לאישה הראשונה אי-פעם שהייתה עמיתת מחקר תאגידי, ובשנת 1982 הייתה עמיתת המחקר הבכירה הראשונה. בשנת 1988 היא נהייתה חלק מ-UOP LLC (Universal Oil Products), ייצור השמן הכלל עולמי, מיזם משותף של תאגיד קרבייד ואליאדסיגנל.
פרסים בולטים
בשנת 1992 אדית' פלאניגן הייתה לאישה הראשונה אי פעם שזכתה במדליית פרקין, ההישג הגבוה ביותר באמריקה בתחום הכימיה השימושית.
בשנת 2004 נכנסה אדית' פלאניגן להיכל התהילה של ממציאים בין-לאומיים (NIHF), ארגון אמריקאי ללא מטרות רווח שמטרתו היא לכבד את האנשים האחראים להתקדמות הטכנולוגית הגדולה, שמקדמת את האדם חברתית וכלכלית.
באותה שנה, זכתה פלאניגן בפרס למלסון של המכון הטכנולוגי של מסצ'וסטס, פרס מפעל חיים על הישגיה פורצי הדרך בתחום של הזאוליטים ומסננות מולקולריות.
בנובמבר 2014 נערך טקס בבית הלבן בו נשיא ארצות הברית, ברק אובמה, העניק לפלאניגן את המדליה הלאומית לטכנולוגיה וחדשנות.
ארב
אֲרַב היא עיר מקראית בהר יהודה. העיר נזכרת ב, כחלק מתיאור נחלת שבט יהודה, ונמנית בראש קבוצה 6 של רשימת ערי יהודה: "אֲרַב וְרוּמָה וְאֶשְׁעָן. וינים [וְיָנוּם] וּבֵית תַּפּוּחַ וַאֲפֵקָה. וְחֻמְטָה וְקִרְיַת אַרְבַּע הִיא חֶבְרוֹן וְצִיעֹר עָרִים תֵּשַׁע וְחַצְרֵיהֶן."
ארב במקרא
אֲרַב נזכרת כאמור ברשימת ערי יהודה. רשימה זו מתוארכת במחקר לחציה השני של תקופת המלוכה. היא ערוכה בסדר גאוגרפי לא חמור, ונחלקו הדעות אם שיקפה חלוקה מנהלית של הממלכה, ובאיזה שלב: בימי חזקיהו טרם מסע סנחריב, או סביב ימי יאשיהו בשלהי התקופה. מכלל המחקר ומסקר הר יהודה כולו עולה כי תארוך לימי חזקיהו אפשרי, אך יש עדיפות לתארוך לימי יאשיהו. העיר התקיימה, איפוא, גם בתקופה זו.
קבוצה 6 ברשימת ערי יהודה היא קבוצת לב הר חברון, שבראשה חברון עצמה. מכאן שלתושבי הקבוצה והעיר יש קשר למשפחת הכלֵבים, אחת הגדולות במשפחות יהודה, אשר מסורותיה קושרות אותה לחברון ולסביבתה.
רשימת גיבורי דוד בה נזכר פַּעֲרַי הָאַרְבִּי נמנית ב וכן ב עד. על משמעות הרשימה נחלקו הדעות. היקפה היישובי מתאים לשלב מוקדם בתקופת המלוכה, וכך גם הממצא הארכאולוגי מכל האתרים המזוהים (לרבות אתרה של ארב, להלן) ולכן ניתן ליחסה לימי דוד; אולם הדבר אינו מוכח, וגם נחלקו הדעות לגבי היקפה וטיבה של מלכות דוד.
הזיהוי
במחקר מקובל כי שם היישוב נשתמר בח' א-רביה שבדרום ההר. אתר זה, שמספרו בסקר ישראל (1/33/15-09{320}), נסקר על ידי משה כוכבי, שפסל את הזיהוי בצדק בהיעדר שרידים הקדומים לתקופה הרומית-ביזנטית. למרות זאת חזרה ארב וסומנה במקומה של ח' א-רביה במפות של חוקרים שונים גם אחרי פסילת הזיהוי.
כוכבי זיהה בח' א-רביה חאן ומצודה עם חלקלקת אבן, ושברים בודדים מהתקופה הרומית. האתר חזר ונסקר בידי שמריה גוטמן. בבדיקת קופסאות הסקר של שניהם זוהו בוודאות רק שפות מהתקופה הביזנטית וימ"הב, וגם את חלקלקת האבן מוטב לתארך לתקופה הביזנטית . פרט לשרידי המבנים המאוחרים אין באתר כל זכר להצטברות עיים, סתירת הזיהוי מבוססת ביותר ולא נראה כי יד מקריות הממצא בדבר. ראוי להעיר כי האתר מופיע במפות כ-500 מ' במורד השלוחה מערבה ממקומו הממשי, שבנ"צ 15315.09340.
כבר ב-1981 הוצע לזהות את ארב בח' אום אל-עמד הסמוכה לח' רבייה ; במקביל ובאופן בלתי תלוי הגיע גליל לאותה מסקנה, ופרסם את הצעתו כי אם יסתבר מבדיקות חוזרות שח' א-רביה לא יושבה בתקופת הברזל, ייתכן לזהות את ארב בח' אום אל-עמד הסמוכה. נראה שגם כוכבי נמנע מזיהוי מתבקש זה רק משום שהיה מנוגד לסכימת הגבולות שהציע, מתוך הנחה שסביבת א-רביה קרובה מדי לרבוד\דביר מקבוצה 5 מכדי שתתאים ליישוב מקבוצה 6. משיקול זה נטה אולברייט לזהות את ארב בח' רבוד, השוכנת כ-1,400 מ' מא-רביה, אלא שזו זוהתה בוודאות כדביר המקראית.
נראה שלאור כל זאת יש לקבל את ההצעות לזיהויה של ארב בח' אום אל-עמד.
הממצא
ח' אום אל-עמד (אתר 1-2/44/15-09{320}) מרוחקת אך 1,500 מ' מח' א-רביה (1,800 מ' ממקומה המוטעה שבמפות ). היא כוללת שני אתרים נפרדים. באתר הצפוני הגבוה יותר (2) שרידי כנסייה על עמודיה הרבים, שוודאי העניקו לאתר את שמו. כ-150 מ' במורד השלוחה האתר הדרומי (1), ובו עיים קדומים. אתר זה (1) מצוי בנ"צ 15430.09445, גובה מוחלט 735 מ', גובה יחסי 2 מ'. שטח מרבי מוערך בכ-9 ד', ועליו יש להוסיף את שטח אתר (2) בתקופות בהן יושב גם הוא; שיא היישוב בתקופת הברזל 2ג. החרסים הקדומים שזוהו באתר בוודאות הם מתקופת הברזל 2ב (כ-5 ד'), אך זוהו גם שפה ושברי גוף העשויים להיות מהשלב הקודם (2א). בתקופות הברזל 2ג-ד התקיימה אולי פעילות יישובית גם באתר הגבוה (2), בהיקף שהוערך בכ-1.6 ד': השטח המצורף בתקופות אלה הוערך בתקופת הברזל 2ג בכ-10.5 ד' ובתקופת הברזל 2ד בכ-7.5 ד'. המשך היישוב בתקופות הפרסית (כ-4 ד'), הלניסטית (כ-4 ד'), כנראה גם רומית 1 ו-2 (כ-4.5 ד', מהם 1.5 ד' באתר הגבוה), ביזנטית (כ-6 ד', כמחציתם הכנסייה וסביבתה באתר הגבוה), ימי הביניים (כמו ברומית), עות'מאנית (כ-1.3 ד', באתר הנמוך בלבד).
סיכום תולדות העיר
מהמסקנות ההיסטוריות והארכאולוגיות עולה כי ארב לא התקיימה בתקופת הברזל 1 (תקופת ההתנחלות). ייתכן מאוד שהחלה להתקיים כבר בראשית תקופת המלוכה, היינו ימי דוד, אך אין ודאות בדבר. לאחר מכן התקיימה לאורך כל תקופת המלוכה, וברצף היסטורי עד סמוך לימינו; שמה עבר לח' א-רביה הסמוכה, והשתמר שם.
מחלף אור עקיבא מערב
מחלף אור עקיבא מערב הוא מחלף המחבר את כביש 2 עם היישובים אור עקיבא וקיסריה, בכביש 6511.
היסטוריה
בסוף שנות ה-60 נסללה הדרך המהירה מחדרה לחיפה, במסגרת הכביש החדש נבנה מעבר תחתי המקשר בין היישובים קיסריה, השוכן במערב על חוף הים התיכון, ואור עקיבא הנמצא ממזרח לכביש. עם התפתחותה של אור עקיבא עלה הצורך בחיבורה אל הכביש הראשי ולאחר תכנון ארוך נחנך המחלף בשנת 2008.
מבנה המחלף הוא כמחלף יהלום בו נתיבי הכניסה והיציאה אל המחלף נפגשים בשני מעגלי תנועה והמעבר בין שני צידי הכביש המהיר מתבצע על ידי המעבר מתחת לגשר הכביש.
בשנת 2012 הוחלט לקרוא את המחלף על שמו של יוני נתניהו.
תיאטרון פיקולו
תיאטרון פיקולו (באיטלקית: Piccolo Teatro della Città di Milano, שמשמעותו "התיאטרון הקטן בעיר מילאנו"; שמו החדש הוא תיאטרון גראסי (Teatro Grassi). הוא תיאטרון בצפון-מערב מילאנו, איטליה. נוסד בשנת 1947, זהו התיאטרון הראשון באיטליה ששכן במבנה קבע. תיאטרון פיקולו הוא בעל מעמד באיטליה ובאירופה, "סמל לקביעות באירופה"
הוא ממוקם ברחוב רובלו, ממש בסמוך לרחוב דנטה, בין טירת ספורצה לפיאצה דל דואומו. לתיאטרון שלושה אולמות: סאלה גראסי, תיאטרו סטודיו, שבמקור נועד להיות אולם החזרות של התיאטרון, ותיאטרו סטרלר, שנפתח ב-1998 ומכיל 974 מקומות ישיבה. התיאטרון שינה את שמו לתיאטרון גראסי ב-2005, (Teatro Grassi)
במהלך השנה הוא מעלה קרוב לשלושים הפקות. בנוסף לכך, המבנה מארח אירועים תרבותיים, החל מפסטיבלים וסרטים, המשך בקונצרטים, אסיפות וועידות, וכלה בתמיכה באקדמיה הלאומית לאמנות הדרמה על שם סילביו ד'אמיקו.
היסטוריה
ב-26 בינואר 1947 אישרה מועצת העיר מילאנו את העברתו של משכן קולנוע ברולטו לידי תיאטרון פיקולו, שינוהל באופן ישיר בידי העיר מילאנו. התיאטרון נוסד בידי פאולו גראסי וג'ורג'ו סטרלר, ביחד עם מריו אפולוניו, וירג'ילו טוסי ונינה וינצ'י. לדברי גראסי, המייסדים היו אידיאליסטים של דרמה ופוליטיקה שחיפשו "לכונן עקרונות תאורטיים ואמות מידה מעשיות לניהול באופן שונה לחלוטין מאלו שהיו דומיננטיים באיטליה עד אותה עת".
ההפקה הראשונה תוארה כמינימליסטית, הצגת הבכורה נערכה ב-14 במאי 1947 עם העלאת "בשפל" מאת מקסים גורקי. התיאטרון מכר כרטיסים זולים והציע הופעות פורצות דרך
תיאטרון פיקולו נודע כמי ש"החיה את העניין הציבורי בקלאסיקה על הבמה האיטלקית" כשנוהל תחת שרביטו של סטרלר. הלהקה התפרסמה במיוחד בהפקותיה של קרלו גולדוני ולואיג'י פיראנדלו, אך גם של ברטולט ברכט, יוג'ין או'ניל, ת"ס אליוט, הנריק איבסן, מולייר, גאורג ביכנר ופטר וייס.
ג'ורג' גוצאטי (Guazzotti) פרסם את הספר Teoria e realtà del Piccolo Teatro di Milano (מיתוס ומציאות בתיאטרון פיקולו במילאנו) ב-1965, מהדורה אחרת ראתה אור ב-1986. ב-1967 התיאטרון העלה הפקה של "משרתם של שני אדונים" מאת גולדוני.
שמו של התיאטרון שונה לתיאטרון גראסי (Teatro Grassi) ב-2005. ארכיון התיאטרון נשמר בידי Archivio Multimediale del Piccolo Teatro di Milano (AMPT)